PUBLICITATE - Pentru detalii ne puteți contacta la transilvanianews24@gmail.com

În noaptea de 27- 28 august 1916, Armata Românie trecea Carpaţii în Transilvania, punând stăpânire pe trecătorile Carpaţilor şi angajând lupte la Timişu de Jos, la sud de Sibiu şi în apropiere de Orşova.

La 100 de ani după, aseară, de la ora 21.00, militarii Armatei României au trecut din nou Carpaţii, în mod simbolic.

Efective de valoare pluton au executat marşuri tactice pe principalele rute pe care, exact cu 100 de ani în urmă, ostaşii armatei noastre luau în stăpânire trecătorile Munţilor Carpaţi, pentru a permite trecerea efectivelor diviziilor române aflate în ofensivă.

Echipa Social Media MApN a fost alături de militarii noştri şi au transmis imagini de la marşul desfăşurat pe itinerariul Predeal – Timișul de Sus pentru a aduce un omagiu Eroilor căzuţi în luptele angajate de Armata României, la Cimitirul Eroilor Timişul de Sus.